ആറാട്ടുപുഴ തീരത്ത് കൂറ്റന് തിമിംഗലത്തിന്റെ അവശിഷ്ടങ്ങള് അടിഞ്ഞു പോസ്റ്റ്മോര്ട്ടം നടത്താനായില്ല ഹരിപ്പാട്: ആറാട്ടുപുഴ പെരുമ്ബള്ളിയില് കൂറ്റന് തിമിംഗലത്തിന്റെ അവശിഷ്ടങ്ങള് തീരത്ത് അടിഞ്ഞു. ഇന്ന് രാവിലെ 11 മണിയോടെയാണ് ശക്തമായ തിരമാലയെ തുടര്ന്ന് തിമിംഗലത്തിന്റെ ശരീരഭാഗം കരയ്ക്ക് അടിയുകയായിരുന്നു.ഒരാഴ്ചയോളം പഴക്കം ചെന്ന തിമിംഗലത്തിന്്റെ ഉടലും വാല് ഭാഗവും വേര്പെട്ട രീതിയിലായിരുന്നു. ഫൈന് വെയില് ഇനത്തില്പ്പെട്ട തിമിംഗലം ആണെന്ന് ശരീരഭാഗം പരിശോധിച്ചശേഷം റാന്നി ഡെപ്യൂട്ടി ഫോറസ്റ്റ് റേഞ്ച് ഓഫീസര് സുധീഷ് പറഞ്ഞു.പത്ത് മീറ്റര് നീളവും, അഞ്ചു മീറ്റര് വണ്ണവും തിമിംഗലത്തിന് ഉണ്ട് ഇതിന്റെ വയര് ഭാഗങ്ങള് ഇല്ലാതിരുന്നതിനാല് പോസ്റ്റ്മോര്ട്ടം നടപടികള്ക്ക് വിധേയമാക്കുവാന് കഴിയില്ല എന്ന് പരിശോധന നടത്തിയ ആറാട്ടുപുഴ മൃഗാശുപത്രിയിലെ ഡോക്ടര് ബിനില് പറഞ്ഞു. ശരീരഭാഗം അഴുകിയതിനാല് രൂക്ഷമായ ദുര്ഗന്ധമാണ് അനുഭവപ്പെട്ടത്. ഫോറസ്റ്റ് ഉദ്യോഗസ്ഥരുടെ അനുമതിയെ തുടര്ന്ന് ആറാട്ടുപുഴ പഞ്ചായത്തിന്റെ നേതൃത്വത്തില് ജെസിബി ഉപയോഗിച്ച് തീരത്ത് തന്നെ തിമിംഗലത്തിന്റെ ശരീരഭാഗങ്ങള് മറവുചെയ്തു. ഗ്രാമപഞ്ചായത്ത് ആരോഗ്യ വിദ്യാഭ്യാസ സ്റ്റാന്ഡിങ് കമ്മിറ്റി ചെയര്മാന് എല് മന്സൂര് ഗ്രാമപഞ്ചായത്തംഗം വിജയാംബിക എന്നിവരുടെ നേതൃത്വത്തിലാണ് മറവ് ചെയ്തത്. തിമിംഗലത്തിന്്റെ ശരീരാവശിഷ്ടങ്ങള് തീരത്തടിഞ്ഞതില് അസ്വാഭാവികതയില്ലെന്നും ശരീരം വേര്പെട്ട നിലയില് കാണപ്പെട്ടത് ശക്തമായ തിരമാലയില് ഇവ തീരത്തടിഞ്ഞപ്പോള് വേര്പെട്ടതാകാമെന്നും അധികൃതര് പറഞ്ഞു.